lv lv de lv lv lv hbs_lat lv lv lv lt hbs_lat lv en fr lv en en en lv lv lv lv lv lv lv lv en lv lv lv hu hbs_lat lv lv lv fr fr lv lv en fr lv fr lv lv lv lv lv lv lv lv lv lv fr lv ca en sv fr de de lv lv lv lv en tr lv br lv fr lv en fr hbs_lat pt en
iPad Mini, iPad 4, iMac, MacBook Pro - Tehnoloģijas - Kas jauns - Tehnikas jaunumi, preces, pakalpojumi
Tehnoloģiju jaunumi un ziņas. Partneru programmas
Galvenie | Reģistrācija | Ieeja
par viedtalruniem jaunumi apskati jauninājumi
Nozares ziņas- telefoni,viedtālruņi planšetes,portatīvie...
datoru komponentes, izejmateriāli,serveri, telefoni,printeri, monitori...
Galvenie » Raksti » Tehnoloģijas
iPad Mini, iPad 4, iMac, MacBook Pro
Jau mēneša garumā, iekostā ābola fani un cilvēki, kuri interesējas par jaunākajām tehnoloģijām domāja, ka 23. oktobris izcelsies tikai ar iPad Mini prezentāciju, tomēr prognozes nepiepildījās un jaunumu ir patiešām daudz.
Lai arī prezentācijā, Apple viceprezidents mārketinga jautājumos Fils Šillers uzsvēra, ka iPad Mini nav tikai mazāka izmēra iPad, bet gan tam ir jauns dizains, ierīce izskatās uz mata, kā iepriekšējās - 9,7" ekrāna ierīces. Izskatā būtiskas izmaiņas nav, vienīgais vērts pieminēt, ka tā ir nieka 7,2 milimetrus plāna, kas nozīmē, ka iPad Mini ir plānāks par mūsdienu viedtālruņiem.
Ierīces augstums ir tieši 20 cm un platums 13,47 cm. Svars - 308 vai 312 grami, kas atkarīgs no tā, vai vēlēsies to ar mobilo sakaru tīklu signālu uztvērējiem. Skārienjūtīgā ekrāna izmērs ir 7,9" (līdzšenējiem iPad 9,7"). Ekrāna izšķirtspēja ir 1024x768 pikseļi, bet pikseļu blīvums - 163 ppi.
Ierīci darbinās Dual-Core A5 procesors. Tā aprīkota ar 5 MP iSight aizmugurējo un FaceTime HD priekšējo kameru. Diemžēl, krāsu ziņā kompānija izvēlās palikt pie snobiskā stila - Black & Slate un White & Silver. Baterijas darbības laiks ir 10 stundas un tā darbinās iOS 6.
iPad Mini Wi-Fi modeļa cena sāksies no $329 par 16GB versiju, $429 par 32GB versiju un $529 par 64GB. Tie, kuriem nepietiks ar Wi-Fi un vēlēsies klāt 4G - attiecīgi $459, $559, un $659.
Mazu pārsteigumu sagādāja jaunākās - ceturtās paaudzes iPad prezentēšana. Interesanti, ka tikai pirms 6 mēnešiem kompānija klajā laida iPad 3 jeb "new iPad". iPad 4 gan nekādus būtiskus jaunumus nepiedāvā. Ekrāna izmērs ir saglabāts tāds pats, kā iepriekšējam modelim. Ierīci darbinās jaunais A6X procesors, tā būs aprīkota ar HD FaceTime kameru un darbinās iOS 6. Arī šīs ierīces baterijas darības laiks ir 10 stundas.
Cena par 16GB modeli - $499, 32GB modeli - $599 un 64GB - $699. Ja vēlēsies 4G versiju, tad attiecīgi - $629, $729, or $829 .
Kā viens no patīkamākajiem pārsteigumiem Apple faniem varētu likties jaunie iMac datori.
Apple dators ir visnotaļ daudz uzlabots. Tas kļuvis daudz plānāks un tā veiktspēja ir būtiski palielinājusies, turklāt būtiski uzlabota ekrāna pārskatāmība. Datora ekrāns tiek piedāvāts divos izmēros - 21,5" (1920x1080pix) vai 27" (2560x1440pix) ekrānu. Lielākais iMac uzlabojums ir tā dizains. Tas ir palicis daudz slaidāks. Korpusa maliņa šaurākajā vietā ir nieka 5 milimetri.
Abi modeļi tiks aprīkoti ar 4 kodolu i5 Ivy Bridge procesoru (2,7 GHz), tomēr pēc izvēles var uzstādīt arī i7 procesorus (~3,9 GHz). Standarta modelis aprīkots ar 8 GB RAM un 1TB HDD (ar 5400 vai 7200 rpm), tomēr, ja ar to nepietiks, varēsi to uzlabot ar 32 GB RAM un 3TB atmiņu datu glabāšanai. Dators tiks aprīkots ar četrām USB 3.0 un divām Thunderbolt pieslēgvietām.
Cena par datoru ar standarta komplektāciju - $1,299 par 21.5" un $1.999 par 27" modeļiem.
Visbeidzot, Apple iepazīstināja mūs ar jauno - 13" MacBook Pro portatīvo datoru. Tas aprīkots ar Retina displeju, kura izšķirtspēja ir 2560 x 1600. Jaunā versija ir kļuvusi vēl par 20% plānāka un daudz vieglāka, salīdzinājumā ar iepriekšējo modeli. Tas aprīkots ar jaunajiem Ivy Bridge i5 (2,5 GHz) vai i7 (2,9 GHz) procesoriem, iebūvēto Intel HD Graphics 4000, 8 GB RAM , 758 GB flash tipa atmiņu, divām USB 3.0 un Thunderbolt pieslēgvietām. MacBook Pro cena par standarta komplektāciju - $1,699.
Kategorija: Tehnoloģijas | Pievienoja: Eduards65 (26.10.2012)
Skatījumu skaits: 899 | Komentāri: 1 | Atslēgvārdi: iMac, iPad mini, MacBook Pro, ipad 4 | Reitings: 0.0/0